**Informácie pre voliča**

**Právo voliť**

Právo voliť do Národnej rady Slovenskej republiky má občan Slovenskej republiky, ktorý

 najneskôr v deň konania volieb dovŕši 18 rokov veku.

Prekážkou práva voliť je zákonom ustanovené obmedzenie osobnej slobody z dôvodov ochrany verejného zdravia.

**Spôsob voľby**

Volič môže voliť **na území Slovenskej republiky**

-  vo volebnom okrsku, v ktorého zozname voličov je zapísaný ([**Informácia pre voliča**](https://www.minv.sk/?nr20-volic)) , alebo

-  v ktoromkoľvek volebnom okrsku na základe hlasovacieho preukazu ([**Hlasovací preukaz**](https://www.minv.sk/?nr20-preukaz)).

Volič môže voliť **mimo územia Slovenskej republiky** poštou, ak:

-  nemá trvalý pobyt na území Slovenskej republiky a bol na základe žiadosti zapísaný do osobitného zoznamu voličov,

 ([Voľba poštou voličom, ktorý nemá trvalý pobyt na území Slovenskej republiky](https://www.minv.sk/?nr20-posta1))

-  má trvalý pobyt na území Slovenskej republiky a v čase volieb sa zdržiava mimo jej územia.

([Voľba poštou voličom, ktorý má trvalý pobyt na území Slovenskej republiky](https://www.minv.sk/?nr20-posta2))